

**Cynllun Grant Diwylliant Cymreig ar gyfer Sefydliadau Llawr Gwlad**

**Geirfa Termau**

**Grŵp Cymunedol Anghofrestredig**
Grŵp o bobl sy’n dod at ei gilydd i ddarparu gweithgareddau yn eu cymuned, ond sydd ddim wedi eu cofrestru’n ffurfiol fel elusen, cwmni budd cymunedol (CIC), neu gwmni.
➡️ Yn gymwys ar gyfer y Grant Bach yn unig, oni bai eu bod yn gwneud cais mewn partneriaeth gyda sefydliad sydd wedi’i gyfansoddi’n llawn.

**Grŵp Cyfansoddedig**
Grŵp sydd â chyfansoddiad ysgrifenedig (set o reolau’n esbonio sut mae’r grŵp yn cael ei redeg, pwy sy’n gwneud penderfyniadau, a sut rheolir yr arian).
➡️ Gallent wneud cais eu hunain neu mewn cysylltiad â sefydliad sy’n llawn gyfansoddedig.

**Sefydliad Llawn Gyfansoddedig**
Sefydliad sydd â strwythur cyfreithiol ffurfiol (e.e. elusen, cwmni budd cymunedol, neu gydweithfa) a all ddal cytundeb grant a rheoli arian ar ran grŵp llai.

**Cwmni Budd Cymunedol (CIC)**
Math o fenter gymdeithasol sydd wedi ei sefydlu er budd y gymuned yn hytrach na chyfranddalwyr preifat. Mae cwmnïau budd cymunedol wedi eu cofrestru gyda Companies House ac yn cael eu rheoleiddio gan y Rheoleiddiwr Cwmnïau Budd Cymunedol.

**Elusen**
Sefydliad nid er elw sydd wedi ei chofrestru gyda’r Comisiwn Elusennau, wedi ei sefydlu i bwrpas elusennol ac er budd y cyhoedd. Mae ganddi rif elusen cofrestredig.

**Sefydliad Nid er Elw**
Sefydliad sydd ddim yn gweithredu er mwyn gwneud elw ar gyfer unigolion na chyfranddalwyr. Byddai esiamplau’n cynnwys elusennau, cwmnïau budd cymunedol, cydweithfeydd, a sefydliadau gwirfoddol.

**Sefydliad Anghorfforedig**
Grŵp cymunedol sydd ddim wedi ei gofrestru’n gyfreithiol (er enghraifft, clwb bychan a arweinir gan wirfoddolwyr). Gall y grwpiau hyn wneud cais am y Grant Bach yn unig, os nad ydynt yn gweithio mewn partneriaeth gyda sefydliad cyfansoddedig.

**Polisi Diogelu**
Polisi ysgrifenedig sy’n gosod allan sut mae eich grŵp yn diogelu plant, pobl ifanc, a phobl sy’n agored i niwed, rhag niwed. Mae’n angenrheidiol os yw eich prosiect yn cynnwys y grwpiau hyn.

**Polisi Iechyd a Diogelwch**
Polisi ysgrifenedig sy’n esbonio sut mae eich grŵp yn rheoli risgiau ac yn sicrhau diogelwch cyfranogwyr, staff, a gwirfoddolwyr. Yn angenrheidiol ar gyfer ceisiadau grant canolig a mawr.

**Rhif Cwmni neu Elusen**
Y rhif cofrestru swyddogol a roddir i’ch sefydliad pan rydych yn cofrestru gyda Companies House (ar gyfer cwmnïau budd cymunedol neu gwmnïau) neu’r Comisiwn Elusennau (ar gyfer elusennau). Gellir dod o hyd iddo ar eich dogfen lywodraethu neu dystysgrif cofrestru fel arfer.

**Canolwyr**
Pobl neu sefydliadau annibynnol (sydd ddim yn gysylltiedig â’ch grŵp) sy’n gallu cadarnhau gwaith, hanes llwyddiant, neu addasrwydd eich grŵp ar gyfer ei gyllido. Gallai’r rhain fod yn bartneriaid lleol, yn leoliadau, neu’n arweinwyr cymunedol.

**Gweithgaredd Diwylliannol**
Unrhyw weithgaredd sy’n hyrwyddo’r celfyddydau, treftadaeth, neu fynegiant diwylliannol. Byddai esiamplau’n cynnwys celf weledol, dawns, gwyliau, llenyddiaeth, perfformiad, a cherddoriaeth.

**Grŵp Cymunedol**
Grŵp o bobl ddaeth at ei gilydd i rannu profiadau, i gefnogi ei gilydd, ac i ddarparu gweithgareddau yn eu hardal leol. Gall fod yn anffurfiol neu wedi fod ei gorffori’n ffurfiol.

**Llawrydd**
Unigolyn sy’n hunangyflogedig ac yn darparu gwasanaethau ar sail prosiect (er enghraifft, artist neu hwylusydd gweithdai).

**Cyflogedig**
Person yn gweithio dan gytundeb cyflogaeth, yn derbyn cyflog a buddion gweithiwr cyflogedig.

**Buddiolwyr Prosiect**
Y bobl sy’n cael budd uniongyrchol o’ch prosiect (e.e. cyfranogwyr, aelodau’r gynulleidfa, neu aelodau’r gymuned a wasanaethir).

**Gwirfoddolwyr**
Pobl sy’n rhoi eu hamser yn rhad ac am ddim i gefnogi eich prosiect heb daliad.

**Oedolyn Agored i Niwed**
Oedolyn na all, o bosib, amddiffyn eu hunain rhag niwed neu ecsbloetiaeth oherwydd oed, anabledd, salwch neu amgylchiadau eraill.

**Costau Cyfalaf**
Costau untro am offer, adnoddau, neu eitemau a ellir eu defnyddio yn y tymor hir (e.e. offerynnau cerddorol, offer celf, celfi digidol).

**Costau Refeniw**
Costau rhedeg prosiect o ddydd i ddydd (e.e. amser staff, llogi lleoliad, trafnidiaeth, deunyddiau, costau gwirfoddolwyr).

**Costau**
Y gyllideb gyflawn sydd ei hangen i ddarparu eich prosiect, yn cynnwys costau refeniw a chostau cyfalaf.